CELEX: 52017PC0900
Language: et
Date: 2017-11-22
Title: Ettepanek: EUROOPA PARLAMENDI JA NÕUKOGU OTSUS, millega muudetakse Euroopa Parlamendi ja nõukogu 14. detsembri 2016. aasta otsust EL 2017/344 ettenägematute kulude varu kasutusele võtmise kohta 2017. aastal

EUROOPA KOMISJON
            Brüssel,22.11.2017
            COM(2017) 900 final
            Ettepanek:
            EUROOPA PARLAMENDI JA NÕUKOGU OTSUS,
            millega muudetakse Euroopa Parlamendi ja nõukogu 14. detsembri 2016. aasta otsust EL 2017/344 ettenägematute kulude varu kasutusele võtmise kohta 2017. aastal
            
               
         
         
            
               SELETUSKIRI
            
            
               1.ETTEPANEKU TAUST
            
            
               
                  14. detsembril 2016 otsustasid Euroopa Parlament ja nõukogu võtta 2017. aastal kasutusele ettenägematute kulude varu rände-, pagulas- ja julgeolekukriisist tulenevate vajaduste rahuldamiseks, suurendades ELi 2017. aasta üldeelarves rubriigi 3 (1 167 miljonit eurot) ja rubriigi 4 (730 miljonit eurot) kulukohustuste assigneeringuid üle asjaomaste rubriikide ülemmäära. 
               
               
                  Otsuses määratakse kindlaks ka kasutusele võetud summa tasaarveldamine aastatel 2017, 2018 ja 2019. Arvestades vajadust suurendada 2018. aasta eelarve paindlikkust, teeb komisjon ettepaneku muuta 2017. aasta otsust vahendite kasutuselevõtmise kohta ja kohandada tasaarveldamise profiili, et vähendada rubriigist 5 kompenseeritavat summat 2018. aastal 570 miljonilt 318 miljonile eurole ja vastavalt sellele lisada 2020. aastal rubriiki 5 kompenseeritav summa 252 miljonit eurot. See ei muuda kasutusele võetud ja tasaarveldatud kogusummat.
               
            
            
                
            
            
               Ettepanek:
            
            
               EUROOPA PARLAMENDI JA NÕUKOGU OTSUS,
            
            
               millega muudetakse Euroopa Parlamendi ja nõukogu 14. detsembri 2016. aasta otsust EL 2017/344 ettenägematute kulude varu kasutusele võtmise kohta 2017. aastal
            
            
               EUROOPA PARLAMENT JA EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut,
            
            
               võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta,
                  1
                eriti selle punkti 14 teist lõiku,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Nõukogu määruse 1311/2013 (millega määratakse kindlaks mitmeaastane finantsraamistik aastateks 2014–2020)
                  2
                artikliga 13 on loodud ettenägematute kulude varu, mille suurus on kuni 0,03 % liidu kogurahvatulust. 
            
            
               (2)Vastavalt nimetatud määruse artiklile 6 oli komisjon arvutanud ettenägematute kulude varu absoluutsumma aastaks 2017
                  3
               .
            
            
               (3)Euroopa Parlament ja nõukogu võtsid 2017. aastal kasutusele ettenägematute kulude varu, et võimaldada rahastamisel ületada kulukohustuste assigneeringute ülempiiri, mis on 1 906 150 960 eurot ja millest omakorda 1 176 030 960 eurot kuulub rubriiki 3 (Julgeolek ja kodakondsus).
            
            
               (4)2018. aasta eelarve puhul on vaja suurendada paindlikkust ja seepärast kohandatakse kasutusele võetud ettenägematute kulude varu tasaarveldamist, et vähendada rubriigist 5 kompenseeritavat summat 2018. aastal ja lisada vastav kompenseeritav summa rubriiki 5 aastal 2020,
            
            
            
               ON VASTU VÕTNUD KÄESOLEVA OTSUSE:
            
         
         
            
               Artikkel 1
            
            
            
               Euroopa Parlamendi ja nõukogu 14. detsembri 2016. aasta otsuse (EL) 2017/344 (ettenägematute kulude varu kasutusele võtmise kohta 2017. aastal) artiklit 2 muudetakse järgmiselt.
            
            
               (a)Esimeses lõigus asendatakse „2019“ arvuga „2020“.
            
            
               (b)Alapunkt b asendatakse järgmisega:
            
            
               „b) 2018: rubriik 5 (Haldus): 318 000 000 eurot;“.
            
            
               (c)Lisatakse punkt d:
            
            
               „d) 2020: rubriik 5 (Haldus): 252 000 000 eurot.“
            
            
            
               Artikkel 2
            
            
               Käesolev otsus jõustub selle Euroopa Liidu Teatajas avaldamise päeval.
            
            
               Brüssel,
            
            
               
                  Euroopa Parlamendi nimel
                        Nõukogu nimel
               
               
                  president
                        eesistuja
               
            
         
         
            
                  
                     (1)
                  
                        ELT C 373, 20.12.2013, lk 1.
               
               
                  
                     (2)
                  
                        ELT L 347, 20.12.2013, lk 884.
               
               
                  
                     (3)
                  
                        Komisjoni 30. juuni 2016. aasta teatis nõukogule ja Euroopa Parlamendile „Finantsraamistiku tehniline kohandamine 2017. aastaks vastavalt kogurahvatulu muutustele“ (COM(2016) 311).